Boris Klimov. Boris Viktorovich Klimov (1932-yilda tugʻilgan) – Sovet Ittifoqida tugʻilgan sobiq professional futbolchi, darvozabon pozitsiyasida oʻynagan. Biografiya. Boris darvozabon sifatida futbol oʻynagan. Faoliyatini 1957-yilda SSSR chempionatining „B“ toifasida ishtirok etgan Ashxobodning „Kolxozchi“ jamoasi tarkibida boshlagan. Dastlabki mavsumida 20 ta oʻyinda ishtirok etib, 30 ta gol oʻtkazib yuborgan. 1958-yilda Toshkentning „Paxtakor“ jamoasiga koʻchib oʻtgan. 1958-yilgi mavsumda Boris B toifasidagi ligada 19 ta oʻyinda ishtirok etib 5 ta gol oʻtkazib yuborgan. 1959-yilgi mavsumda ham 19 ta oʻyinda ishtirok etgan, ammo bu mavsymda avvalgi mavsumga nisbatan koʻproq, 29 ta gol oʻtkazib yuborgan. „Paxtakor“ jamoasining SSSR chempionatining „A“ toifasida ishtirok etgan 1960-yilgi mavsumida 27 ta oʻyin oʻtkazib, 31 ta gol oʻtkazib yuborgan. Mavsum davomida uchta penaltini qaytarishga erishgan: Moskvaning „Dinamo“ jamoasi futbolchisi Aleksandr Sokolov, „Xarkov Avangard“ jamoasi futbolchisi Nikolay va „Qayrat“ jamoasi futbolchisi Leonid Ostroushko tepgan penaltilarni qaytarishga erishgan. 1961-yilgi mavsumdagi ishtiroki haqida maʼlumotlar yoʻq. 1962-yilgi mavsumda „B“ toifasidagi ligada „Paxtakor“ safida 6 ta oʻyinda ishtirok etib 8 ta gol oʻtkazib yuborgan. 1963-yilda Toshkentning „Politotdel“ jamoasida ham B toifasidagi ligada 20 oʻyinda ishtirok etib 14 ta gol oʻtkazib yuborgan.